Document ID: 31985L0148

Οδηγία του Συμβουλίου
της 29ης Ιανουαρίου 1985
για την τροποποίηση της οδηγίας 81/645/ΕΟΚ περί του κοινοτικού καταλόγου των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Ελλάδα)
(85/148/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές [1], όπως τροποποιήθηκε τελευταία από την οδηγία 82/786/ΕΟΚ [2], και ιδίως το άρθρο 2 παράγραφος 2,
την πρόταση της Επιτροπής,
την γνώμη του Ευρωπαϊκού Κοινοβουλίου [3],
Εκτιμώντας:
ότι στην οδηγία 81/645/ΕΟΚ [4], όπως τροποποιήθηκε τελευταία από την οδηγία 83/339/ΕΟΚ [5], καθορίζεται ποιες είναι οι μειονεκτικές περιοχές στην Ελλάδα κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ·
ότι η ελληνική κυβέρνηση ζήτησε επέκταση των μειονεκτικών περιοχών αναθεωρώντας ένα από τα κριτήρια που λαμβάνονται υπόψη για τον καθορισμό των μειονεκτικών περιοχών, κατά την έννοια του άρθρου 3 παράγραφος 4 της οδηγίας 75/268/ΕΟΚ, αφενός, και εφαρμόζοντας ορθότερα τα άλλα κριτήρια για τον καθορισμό των περιοχών κατά την έννοια του άρθρου 3 παράγραφοι 3 και 5 της εν λόγω οδηγίας, αφετέρου·
ότι η ελληνική κυβέρνηση πρότεινε να ληφθεί υπόψη ως κριτήριο για την πυκνότητα πληθυσμού, ο αριθμός των 45 κατοίκων ανά τετραγωνικό χιλιόμετρο (η πυκνότητα του πληθυσμού ανέρχεται, κατά εθνικό μέσο όρο, σε 74 κατοίκους ανά τετραγωνικό χιλιόμετρο), προκειμένου να καλυφθεί ιδίως η διαφορά μεταξύ των επίσημων στατιστικών στοιχείων που καταρτίζονται με βάση τους καταλόγους των κοινοτήτων και του πραγματικού πληθυσμού των μειονεκτικών περιοχών κατά την έννοια του άρθρου 3 παράγραφος 4 της οδηγίας 75/268/ΕΟΚ·
ότι η ελληνική κυβέρνηση ανακοίνωσε στην Επιτροπή, σύμφωνα με το άρθρο 2 παράγραφος 1 της οδηγίας 75/268/ΕΟΚ, 125 περιοχές που μπορούν να περιληφθούν στον κοινοτικό κατάλογο των μειονεκτικών γεωργικών περιοχών, καθώς και τα σχετικά με τα χαρακτηριστικά των περιοχών αυτών στοιχεία' ότι, εξάλλου, η ελληνική κυβέρνηση γνωστοποίησε στην Επιτροπή την πρόθεσή της να διατηρήσει, για το σύνολο των μειονεκτικών περιοχών, το ειδικό καθεστώς ενισχύσεων που ισχύει για τις μειονεκτικές περιοχές·
ότι οι νέες περιοχές ανταποκρίνονται στα κριτήρια και στα αριθμητικά στοιχεία που εφαρμόζονται βάσει της οδηγίας 81/645/ΕΟΚ για τον καθορισμό των σχετικών περιοχών, κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ, λαμβανομένης υπόψη της τροποποίησης του κριτηρίου της πυκνότητας του πληθυσμού για τον καθορισμό των περιοχών, κατά την έννοια του άρθρου 3 παράγραφος 4 της εν λόγω οδηγίας· ότι πρέπει, κατά συνέπεια, να τροποποιηθεί η οδηγία 81/645/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα της οδηγίας 81/645/ΕΟΚ αντικαθίσταται από το παράρτημα της παρούσας οδηγίας.
Άρθρο 2
Η παρούσα οδηγία απευθύνεται στην Ελληνική Δημοκρατία.
Βρυξέλλες, 29 Ιανουαρίου 1985.

Labels: 18
15
19
6